stanford-oval/wikipedia huggingface dataset:
ים אוחוצק

| --- | --- |

 מידע כללי
 על שם:  Okhotsk 
 מיקום:  האוקיינוס השקט 
 סוג:  ים שולי 
 מידות
 שטח:  1,583,000±1 קילומטר רבוע
 מידע נוסף
 נהר מזין:  Okhota, Tridtsataya River, Udova, Torom, Shimoyur, Yagodnaya, Shelekhovka, Unushka, Utkholok, Iwaobetsu River, Utka, Tokoro River, Fussa, Khayryuzova, Dolinka, Chamgu, Khoy, Reydovaya, Rybnaya River, Pymta, Pilngi, Pursh-Pursh, Khomutina River, Saichik, Slavnaya River, Tezhmach, Skudoy, Surinka, Sopochnaya River, Pilenga, Rausu River, Matrosskaya River, Linka, Tropto, Shkala, Kamuy, Sautkin River, Tolya, Trostnikovaya, Bolshaya, Shibetsu River, אמור, Shari River, Abashiri River, Aldoma, Horonai Gawa, Novaya, Vodopadnaya, Rybny, Dokuchaeva, Svezhy, Osennyaya, Ptichya, Zhemchuzhnaya, Dalny, Aktivny, Storozhevaya, Bambukovy, Polynova, Maly Sev, Shokotsu River, Peskovskaya, Ochepukha, Beryozovka, Bogataya River, Belogolovaya, Ay, Bakhura, Urak, Bolshaya, Bryumka, Vestovaya, Bolshaya Vorovskaya, Vengeri, Burnaya River, Bystraya, Golygina River, Moroshechnaya River, Kukhtuy, Tauy, Ulya, Inya, Penzhina, Uda, Glush, Gizhiga, Talovka, Ulbeya, Bannaya, Yama, Tigil, Pervaya, Gryaznushka, Kambalnaya, Mukhina, Mysovaya River, Mitoga, Malaya Khuzi, Melkaya River, Lysaya River, Nayba, Nerpichya, Opala, Nampi, Ozyornaya, Oblukovina, Icha, Langeri, Kurilka, Kovran, Kolpakova, Kikhchik, Kekhta, Kisun, Kshuk, Kol', Kokhmayuri, Kunzhik, Kokon, Kuybyshevka, Krutogorova River, Yūbetsu River 
 מדינות באגן הניקוז:  יפן, רוסיה 
 קואורדינטות:  55°N 150°E﻿ / ﻿55°N 150°E﻿ / 55; 150
 
 
ים אוחוצק או בתעתיק מדויק ים אוחוטסק (ברוסית: Охо́тское мо́ре) הוא ים שולי בצפון-מערב האוקיינוס השקט המשתרע בין חצי האי קמצ'טקה במזרח, האיים הקוריליים בדרום-מזרח, האי הוקאידו (שבצפון יפן) בדרום, והאי סחלין וחופה המזרחי של סיביר במערב. הוא קרוי על שם אוחוצק, היישוב הרוסי הראשון במזרח הרחוק הרוסי. ביפנית הים היה קרוי מסורתית "הוקאי" (北海), שמשמעותו "הים הצפוני". מכיוון שמונח זה משמש כעת לתיאור הים הצפוני באירופה, השתנה השם ל"אוהוצוקו-קאי" (オホーツク海), תעתיק של השם הרוסי.
היסטוריה

מגלי הארצות הרוסים איוואן מוסקביטין ווסילי פויארקוב היו האירופאים הראשונים שהגיעו לים אוחוצק ברבע השני של המאה ה-17.
בחורף ההפלגה בים אוחוצק קשה ולעיתים בלתי אפשרית עקב קרחונים רבים הנוצרים בשל הזרמת מים מתוקים רבה משפך נהר האמור אל הים, המורידה את מליחות המים ומעלה את נקודת קפיאתם. פרט להוקאידו, הים מוקף מכל עבריו בשטחים שבשליטת רוסיה, ולכן נחשב לרוב תחת ריבונותה.
עד סוף מלחמת העולם השנייה היה ים אוחוצק אזור דיג יפני ולצי היפני היו בסיסים בים. בסוף מלחמת העולם השנייה הכריזה ברית המועצות מלחמה על יפן ונטלה ממנה את השליטה בים אוחוצק.
במהלך המלחמה הקרה התרחשו בים אוחוצק מספר מבצעים מוצלחים של הצי האמריקאי להאזנה לכבלי תקשורת תת-ימית של הצי הרוסי. שם גם הופלה בשנת 1983 טיסה 007 של קוריאן אייר על ידי מטוס קרב סובייטי. הצי הסובייטי הפסיפי השתמש בים אוחוצק כבסיס בטוח לצוללות טילים בליסטיים, אסטרטגיה הננקטת גם כיום על ידי רוסיה.
במרכז הים נמצא חור הבוטן, אזור לגביו הייתה עד 2014 מחלוקת טריטוריאלית בין רוסיה לאומות המאוחדות.
בים אוחוצק זוהו 29 שדות נפט וגז לאורך המדף היבשתי. כלל עתודות הנפט בים נאמדות בכ-3.5 מיליארד טונות של שווה ערך נפט, מתוכן 1.2 מיליארד טונות נפט ו-1.5 מיליארד מ"ק גז טבעי.
הנמל הגדול ביותר בים אוחוצק הוא בעיר מגדן.
הערות שוליים

↑  אמריקה והמשק היפני, הצופה, 12 בספטמבר 1952
↑  חשבונות נושנים לרוסיה עם יאפאן, הצופה, 17 במאי 1945
↑  תכניות רוסיה בים הארקטי, חרות, 4 בספטמבר 1952
| --- | --- |
בקרת זהויות :  NLI: 987007546032905171  GND: 4043083-2  LCCN: sh85094454  NDL: 00628319  NKC: ge801045  VIAF: 234583135   WorldCat (עם VIAF): 234583135
יחסי לאוס–פקיסטן

| יחסי לאוס–פקיסטן |
| --- | --- |
לאוס: פקיסטן


לאוס: פקיסטן
שטח (בקילומטר רבוע)
236,800: 796,095
אוכלוסייה
7,795,710: 252,259,078
תמ"ג (במיליוני דולרים)
15,843: 338,368
תמ"ג לנפש (בדולרים)
2,032: 1,341
משטר
רפובליקה עממית: רפובליקה אסלאמית פדרלית ודמוקרטיה פרלמנטרית

יחסי לאוס–פקיסטן הם היחסים הבילטרליים בין המדינות פקיסטן ולאוס. בין המדינות יחסים ידידותיים, והן משתפות פעולה לקידום אינטרסים משותפים בתחומי הפוליטיקה, המסחר והכלכלה. ב-2004, ראש ממשלת פקיסטן, זאפרולה ג'מאלי, ביקר בלאוס בהזמנת ראש ממשלת לאוס, באונהנג ווראצית'. שתי המדינות אישרו מחדש את מחויבותן ליישום המטרות והעקרונות של האו"ם בנושאי היחסים הבילטרליים ואת מאמציהן ליישוב מחלוקות וקונפליקטים מסביב לעולם בדרכי שלום. ראש ממשלת פקיסטן, פרבז מושארף ביקר בלאוס בשנת 2012 ונכח באספת איגוד מדינות דרום-מזרח אסיה. שווי הסחר בין שתי המדינות עומד על הערכה של 10 מיליון דולרים בשנה. סטודנטים רבים מלאוס לומדים באוניברסיטאות פקיסטניות. לפקיסטן שגרירות בלאוס, בעיר ויינטיאן.
יחסי כורדיסטן העיראקית – ספרד

| יחסי כורדיסטן העיראקית – ספרד |
| --- | --- |
כורדיסטן העיראקית: ספרד


כורדיסטן העיראקית: ספרד
משטר
דמוקרטיה פרלמנטרית: מונרכיה חוקתית
שגרירים
דבן שאלה: 
שטח
46,861: 505,370
אוכלוסייה
6,171,083: 46,796,886
תמ"ג (במליוני דולרים)
1,425,277: 
יחסי כורדיסטן העיראקית–ספרד הם היחסים הבילטרליים שבין כורדיסטן העיראקית וספרד. כורדיסטן העיראקית מיוצגת בספרד באמצעות נציגות במדריד מאז 2010, בעוד לספרד אין נציגות בכורדיסטן. כאשר נפתחה הנציגות הכורדית במדריד, הצהיר הנציג דבן שדאלה כי פעילותם מתמקדת בעיקר בבניית אמון, אמון וידידות בין שני הצדדים. מטרות אלו הושגו על פי שדאלה ושר החוץ הספרדי, חוסה גרסיה-מרגלו, קיימו פגישה עם סגן ראש ממשלת כורדיסטן, עמאד אחמד, שהביאה למינוי קונסול כבוד ספרדי בארביל.
בשנת 2014, הצהיר נשיא כורדיסטן העיראקית מסעוד בארזאני כי כורדיסטן העיראקית מעריכה את יחסיה עם ספרד.
יחסים פוליטיים

ספרד מנהלת מדיניות זהירה כלפי כורדיסטן העיראקית, מכיוון שיש לה בעיות בדלניות משלה (בעיקר קטלוניה והבסקים).
בינואר 2014, אמר דבן שדאלה כי היחסים הכלכליים בין המדינות הם מינימליים, ורק חברות ספרדיות מעטות נוכחות בכורדיסטן העיראקית. באוגוסט אותה שנה, לאחר פלישת דאעש לעיראק שר החוץ של עיראק, גרסיה-מרגלו, הצהיר כי תמיכה הצבאית בכורדיסטן תהיה תמיד בתמיכת הממשלה המרכזית בבגדד. מאוחר יותר דווח כי ספרד נמנעה מסיוע לכוחות הכורדים. ממשלת ספרד הביעה התנגדות לקיום משאל העם על עצמאות כורדיסטן העיראקית בספטמבר 2017.
יחסי קטלוניה-כורדיסטן העיראקית

האזור האוטונומי של קטלוניה מקיים יחסים חמים עם כורדיסטן העיראקית. לאחר משאל העם על עצמאות כורדיסטן העיראקית בספטמבר 2017, נשיא קטלוניה קרלס פוג'דמון בירך את השלטונות הכורדיים על משאל העם. ארטור מאס, מנהיג המפלגה הדמוקרטית האירופית הקטלאנית ונשיא קטלוניה לשעבר אמר גם הוא כי הוא תומך בהצעה הכורדית לעצמאות ומחא כפיים להנהגה על "הגנת הדמוקרטיה". שר החוץ הכורדי פלאח מוסטפא בכיר ביקר בקטלוניה במאי 2017 כדי לחזק את היחסים הבילטרליים בין כורדיסטן העיראקית לקטלוניה. במהלך הביקור נפגש בכיר עם נשיא הפרלמנט הקטלוני, כרמה פורקאדל. במהלך פגישתם, פורקדל הצהיר כי קטלוניה תומכת בזכותה של כורדיסטן להגדרה עצמית וכן הביע תודה לפשמרגה בהבסת המדינה האסלאמית ולתפקיד שמילאה כורדיסטן העיראקית בהבטחת היציבות ובאירוח מספר רב של עקורים.
ראו גם

יחסי ספרד–עיראק
טריטונים

| טריטורנים |
| --- | --- |
 
מיון מדעי
ממלכה:: בעלי חיים
מערכה:: מיתרניים
מחלקה:: דו-חיים
סדרה:: בעלי זנב
משפחה:: סלמנדריים
תת־משפחה:: טריטונים
שם מדעי
 Pleurodelinae
טריטונים (שם מדעי: Pleurodelinae) היא תת-משפחה ממשפחת הסלמנדריים השייכת לסדרת בעלי זנב. הטריטונים נחשבים למימיים יותר מהסלמנדרות, אך לא כולם חיים במים. הם בעלי גבשושיות על עורם ובחלק מהמינים ישנה אפילו רעמת קוצים לאורך הגוף.
מאפיינים

הטריטונים הם דו-חיים המטילים ביצים במים, הופכים לראשנים החיים במים ומפתחים ריאות ומסוגלים לתפקד ביבשה רק בבגרותם. עם זאת רובם מקבלים חלק ניכר מאספקת החמצן דרך העור. חלקם חיים רק בתוך המים, אחרים חיים בקרבתם וכמה מינים חיים בסביבות לחות, גם הרחק מהמים, אבל חוזרים למים לצורך רבייה. הם חיים בטבע באמריקה הצפונית, אירופה ואסיה.
כמה מינים רעילים ביותר וחלקם יכולים להרוג אפילו אדם בוגר, כמו הטריטון גס-העור (Taricha granulosa). מינים אחרים בעלי רצועות קוצים המוסיפים על המגננה.
בישראל מצוי מין אחד של טריטון - טריטון הפסים.
מיון

תת-משפחת טריטונים (Pleurodelinae)
סוג ומין יחיד סלמנדרה זהובה (Chioglossa lusitanica)
סוג Cynops
סוג Echinotriton
סוג Euproctus
סוג Hypselotriton
סוג ומין יחיד טריטון אלפיני (Ichthyosaura alpestris)
סוג Lissotriton
סוג Notophthalmus
סוג Neurergus
סוג Pachytriton
סוג Paramesotriton
סוג Pleurodeles - בו טריטון איברי
סוג Taricha
סוג טריטון (Triturus)
סוג Tylototriton
יורופ (מפרשית)

מפרשית יורופ בזמן הפלגה
היורופ היא סירת יחיד שעוצבה בבלגיה בשנת 1960 על ידי אלויס רולאנד. הדגם שונה במרוצת השנים לדגם one-design.
הסירה מתאימה לשייטים השוקלים בין 50 ל-75 ק"ג וגדולים מדי לסירת האופטימיסט. גוף הסירה עשוי מסיבי זכוכית ושוקל 45 ק"ג ומשקל הסירה מצוידת 60 ק"ג. חרטום הסירה מחודד והירכתיים מעוגלות.
המפרש עשוי מדקרון, והתורן עשוי מסיבי פחמן ומעוצב אישית לשייט. תורן רך מתאים יותר לשייטים קלים מכיוון שברוחות חזקות הוא יכול יותר להתעקל (דבר המשפיע על התנהגות הסירה) מאשר תורן קשיח המתאים לשייטים כבדים יותר.
היורופ נקבע כדגם אולימפי לשייטת יחידה לאולימפיאדת 1992 אך סירת הלייזר רדיאל הוחזרה כדגם היחידים האולימפי לנשים לפני אולימפיאדת 2008.
יצחק הורוביץ (מעליץ)

אין תמונה חופשית
רבי יצחק הורוביץ (1901, תרס"ב – 27 ביולי 1977, כ"ב בתמוז תשל"ח) היה האדמו"ר ממעליץ בניו יורק.
ביוגרפיה

נולד לרבי נפתלי, רבה ואדמו"רה של מעליץ, ולרעכיל בתו של העשיר ר' אביש קנר מסאנוק. נישא לחיה פערל, בתו של קרוב משפחתו, רבי שמואל הורוביץ מדמביץ.
הוסמך לרבנות על ידי רבי מאיר יחיאל מאוסטרובצה ובית הדין של קרקוב. כיהן ברבנות אוזריאן שבגליציה המזרחית ובהמשך ברבנות קיפוטשוב שבחבל ווהלין (אז בשליטת פולין, כיום אוקראינה). היגר לארצות הברית והתגורר בקליבלנד. בהמשך עבר למנהטן שם החל לכהן באדמו"רות מעליץ.
היה בעל חוש מוזיקלי מיוחד, והלחין ניגונים רבים.
הוציא ספר בשם "ברכת יצחק".
הותיר בן וארבע בנות.
יראן גראפמן

| --- | --- |

 לידה:  12 בפברואר 1931 Vasa parish, שוודיה 
 פטירה:  18 בנובמבר 2014 (בגיל 83) 
 מדינה:  שוודיה 
 מקום קבורה:  סקוגשירקוגורדן 
 בן או בת זוג:  Maj-Britt Lindholm  מוניקה נורקוויסט 
 
יֶראן גראפמן (בשוודית: Göran Graffman; ‏1 בפברואר 1931, גטבורג – 18 בנובמבר 2014, סטוקהולם) היה שחקן ומפיק שוודי.
ביוגרפיה

גראפמן נולד בגטבורג למשפחת שופט מקומי. בשנות ה-50 של המאה ה-20 הוא התחיל לשחק בתיאטרון העירוני ובשנת 1967 עבר לתיאטרון המלכותי בסטוקהולם. בתחילת שנות ה-70 הוא התחיל בהפקת סרטים.
ב-1973 הוא הפיק סדרה "Den vita stenen" ("האבן הלבנה"), המבוססת על ספר ילדים שוודי ובו אשתו מוניקה נורקוויסט שיחקה תפקיד מרכזי.
הוא המשיך בהפקה ובימוי סרטים וסדרות טלוויזיה עד לעשור הראשון של המאה ה-21.
לגראפמן נולדו שלושה ילדים שעוסקים גם הם בתחום תיאטרון וקולנוע.
הוא נפטר ב-18 בנובמבר 2014.
חשוב והתעשר

חשוב והתעשר (באנגלית: Think and Grow Rich) הוא ספר לפיתוח אישי ולעזרה עצמית שכתב נפוליאון היל בהשראתו ולפי הצעתו של איש העסקים הסקוטי-אמריקאי אנדרו קרנגי. הספר ראה אור בשנת 1937 במהלך השפל הגדול. הוא נשאר הספר הנמכר ביותר מבין ספריו של היל, ונטען שמכר 30 מיליון עותקים במהלך 70 השנים הבאות (אם כי אליס פיין האקט כותבת בספרה "70 שנים של רבי מכר" שהמספר היה נמוך יותר.)
תוכן הספר

הבסיס לטקסט של "חשוב והתעשר" הושתת כבר בספרו המוקדם יותר של היל "חוק ההצלחה" (The Law of Success), כתוצאה של יותר מעשרים שנות מחקר בהם שהה היל במחיצתם של אנשים רבים שצברו הון רב במהלך חייהם.
לפי הצעתו של אנדרו קארנגי, למד היל את סגולותיהם של העשירים הללו ופיתח 15 "חוקים" של הצלחה שכל אדם יוכל ליישם אותם על מנת להשיג הצלחה. בספר "חשוב והתעשר" הוא צמצם את החוקים הללו לכדי 13 עקרונות וגיבש אותם לכדי פילוסופיה של הצלחה.,
תוכן הספר > שאיפה

בפרק "שאיפה" מתווה עקרונות של תכנון יעדי ההכנסה העתידים יחד עם סכומים ומועדים מדויקים, שלדעתו יש להם השפעה פסיכולוגית חשובה. בין העקרונות: שאיפה (בחלק זה היל נותן דוגמה לאדם ש"חשב את דרכו" להיות שותף של תומאס אדיסון) במהלך הפרק מופיעה נוסחה בת 6 סעיפים להצלחה, הכוללת כתיבת הסכום והזמן המדויקים, תכנון ההוצאה לפועל, איזה שירותים, באיזו כמות ותמורת אילו סכומים, כתיבת הצהרה על התוכנית וקריאתה פעמיים ביום מתוך שכנוע עמוק.
תוכן הספר > אמונה

בפרק הזה מונה היל את האמונה, הלאו דווקא דתית, כמרכיב חיוני להצלחה, ומבקש מהקורא לכתוב הצהרה על איזה אדם הוא מתכוון להיות ולחזור עליה ועל קריאת הפרק לעיתים קרובות.
תוכן הספר > שכנוע עצמי

פרק זה הוא הרחבה ל-2 הפרקים הקודמים ומדבר על חשיבות ההשאה החיובית, וההצהרות שנכתבו שיהפכו עם הזמן לשכנוע עצמי וודאות.
תוכן הספר > מומחיות

בפרק זה מדבר היל על רכישת התמחות בתחום ספציפי לו יש דרישה בעולם העסקים של אז, (כמו למשל, התפתחות תוכני תוכניות הרדיו של אז).
תוכן הספר > דמיון

בפרק זה סוקר היל את הדמיון היצירתי ואת הדמיון המצרפי ככאלו שהביאו עושר רב לאלו שהשתמשו בהן בצורה יצירתית ופרקטית. בפרק זה היל נותן את הדוגמה של הממציא אלמר גייץ, שיותר מ-200 פטנטים שלו נרשמו במשרד המדע האמריקאי. שיטתו של גייץ הובילה לכך שחברות רבות הזמינו אותו למשרדיהם, רק על מנת שישכב באחד המשרדים תמורת "זמן חשיבה על רעיונות".
תוכן הספר > תכנון מאורגן

לדעתו של היל, ידע עצמו אינו מוביל להצלחה ולהתעשרות אלא צורת ארגון הידע.
תוכן הספר > צוות שילוב המוחות

בחלק זה מרבה היל לדבר על הנרי פורד, שידע להקיף את עצמו באנשים מומחים ומשכילים בתחומים שונים, שהובילו להצלחה הגדולה של חברת פורד. היל נותן דוגמה לכך שעיתונאי שכינה את פורד "טיפש", נתבע על-ידו למשפט, עורך דינו של העיתונאי התקיף את פורד בשאלות על ידע כללי, עד שפורד התרעם ושאל "מדוע אני צריך להוגיע את מוחי בשאלות כאלו כשעל השולחן שלי יש מספר כפתורים באמצעותם אני יכול לקרוא לכל איש בצוות שלי שיספק לי תשובות." לדידו של היל, חשוב להקיף את עצמך במומחים ואנשים חיובים ו"רעבים" שיחד יכולים לגרום ליוזמות ופעולות להתרחש. כדוגמה נוספת הוא נותן את הסיפור על הקמת תאגיד הפלדה האמריקאי. (נאום לאחר הארוחה בשווי מיליון דולר).
דבקות במטרה
היל מביא דוגמאות כאן של כורים שבזמן "הבהלה לזהב" ולאחר שקנו ציוד והשקיעו זמן ומאמץ רב, הפסיקו לחפור "מטר אחד מהזהב", כמו כן, טוען שברודויי מתגמלת רק את אלו ש"סירבו לעזוב אותה".
תוכן הספר > המסתורין של ההמרה המינית

בפרק זה סוקר היל אנשים מצליחים שהתמירו לדעתו את הדחפים המיניים לאנרגיה יצירתית. הוא משתמש לדוגמה באהבתו של אברהם לינקולן, שעד גיל 40 לא הגיע להישגים משמעותיים, לאישה, דבר שהביא לו את ההשראה להיות האדם שהפך להיות אליו.
תוכן הספר > תת-ההכרה

פרק זה הוא סיכום של הפרקים על שאיפה, אמונה ודמיון ומראה איך בעזרת כוח החשיבה והוויזואליזציה הצליחו אנשים להעביר רעיונות למישור הפיזי ולצבירת עושר גדול.
תוכן הספר > המוח

הרחבה של הפרק על תת-ההכרה.
תוכן הספר > החוש השישי

בפרק זה מדבר היל על שילוב האלמנטים של המוח, הדמיון ותת ההכרה (תת-מודע) בצורה שיוצאת מעין אינטואיציית על שיש לאנשים המצליחים ביותר.
תוכן הספר > התמודדות עם פחדים

היל מדגיש רבות את החשיבות של התמודדות עם פחדים מקדיש לכך את הפרק האחרון בספר.
המהדורות הראשונות

המהדורה הראשונה של "חשוב והתעשר" יצאה לאור במרץ 1937. רק 15,000 עותקים הודפסו. אם כי הספר פורסם הרי ששמעו יצא בעיקר מפה לאוזן, והמהדורה הראשונה אזלה בתום שישה שבועות במחיר $1.50 לספר. אחרי כן הודפסו 10,000 עותקים נוספים, כדי לענות על הדרישה, והם נמכרו בתום שישה שבועות נוספים. המהדורה השלישית הסתכמה ב-20,000 עותקים.
הגרסה המקוצרת של 2004

בשנת 2004 קוצר הטקסט המקורי ויצא כספר בשם: "חשוב והתעשר: מהדורת המאה העשרים ואחת: מתוקנת ומעודכנת (Think and Grow Rich: The 21st-Century Edition: Revised and Updated). המוציא לאור היה High Roads Media. בגרסה זו ביל הרטלי, הסופר שהוא גם עורך הספר, הציג דוגמאות מודרניות לעקרונותיו של היל ביחד עם פרשנות שהוא צירף לאורך הספר. חלק מהקוראים הביעו את אכזבתם מכך באומרם שהדוגמאות המודרניות הן מיותרות, חסרות תועלת, מרגיזות, ושתוספת הפרשנות החיצונית מפריע לשטף הקריאה של הטקסט המקורי של נפוליון היל.
הגרסה המקורית, משוחזרת ומתוקנת

ב-2004 פרסמו Ross Cornwell את הספר "חשוב והתעשר: הגרסה המקורית, משוחזרת ומתוקנת", זה היה הטקסט המקורי של הספר, עם תוספות מועטות, הערות שוליים המקיפות המקוריות, מפתח ואחרית דבר שהיו בספר במקור. נכון ל-2008 גרסה זו ראתה אור במהדורה השלישית שלה.
תרגום לעברית

נפוליאון היל, חשוב והתעשר (מאנגלית - אריה חשביה). נתניה : שפע, 1991.
לקריאה נוספת

A Lifetime of Riches: The Biography of Napoleon Hill, Michael J. Ritt and Kirk Landers (Revised Edition 1995) (ISBN 0-525-94146-0)
"Rich Man, Poor Man: The Story of Napoleon Hill", JM Emmert, Success magazine, January 6, 2009.
"Think and Grow Rich", a commentary in 50 Success Classics: Winning Wisdom for Work and Life from 50 Landmark Books by Tom Butler-Bowdon (2004), London & Boston: Nicholas Brealey (ISBN 978-1-85788-333-6) Chapter 23
הערות שוליים

↑  A Lifetime of Riches: The Biography of Napoleon Hill, Michael J. Ritt and Kirk Landers (Revised Edition 1995) (ISBN 0-525-94146-0)
↑  שם
↑  Don Green. (2008). The Next Chapter in Personal Development. [digital video]. The Napoleon Hill Foundation, The Millionaire Mentor Corp.
↑  Hill, N.: "Think and Grow Rich!: The Original Version, Restored and Revised", page xi. Aventine Press, 2004; third edition, 2008
נפוליאון היל מחזיק עותק מספרו ממהדורת שנת 1937
יחסי לאוס–ספרד

| יחסי לאוס–ספרד |
| --- | --- |
לאוס: ספרד


לאוס: ספרד
שטח (בקילומטר רבוע)
236,800: 505,370
אוכלוסייה
7,795,710: 47,905,341
תמ"ג (במיליוני דולרים)
15,843: 1,580,695
תמ"ג לנפש (בדולרים)
2,032: 32,996
משטר
רפובליקה עממית נשיאותית חד-מפלגתית: מונרכיה חוקתית

יחסי לאוס–ספרד הם היחסים הדיפלומטיים, הכלכליים והחברתיים בין הרפובליקה הדמוקרטית העממית של לאוס לממלכת ספרד. לאוס אינה מחזיקה שגרירות בספרד, אך השגרירות שלה בפריז משמשת גם כשגרירות לספרד. גם לספרד אין שגרירות בתוך שטח לאוס, ואת ההליכים הדיפלומטיים היא מקיימת דרך שגרירות תאילנד שלה, בבנגקוק.
עד תחילת המאה ה-21, מעולם לא התקיים שיח או התייחסות מצד ספרד ללאוס ולהפך. רק בעשור הראשון של המאה ה-21 החלו שיתופי פעולה בין המדינות, כחלק מהשתתפותם באומות המאוחדות ומפגש אירופה-אסיה (אנ'). איש הציבור הספרדי הראשון שביקר בלאוס היה השר הספרדי חוסה מנואל גרסיה-מרגאיו שהשתתפה בפסגת מפגש אירופה-אסיה בנובמבר 2012 בוויינטיאן. ביולי 2014 נפגש גרסיה-מרגאיו עם סגן שר הצבא של לאוס בבריסל, במהלך פגישה משותפת של שרי האיחוד האירופי ואיגוד מדינות דרום-מזרח אסיה. היחסים הדיפלומטיים של לאוס עם ספרד מתקיימים במסגרת האיחוד האירופי ולא באופן ישיר. ספרד, כחלק מהאיחוד האירופי, היא אחת מבעלות הברית והתומכות העיקריות של לאוס.
מבחינה כלכלית אין סחר רב בין שתי המדינות, ואין אף לא חברה ספרדית בלאוס או להפך. לעומת זאת, נראית מגמה ברורה של עלייה בכמות התיירים הספרדים שטסים ללאוס מדי שנה. לפי נתוני משרד התיירות של לאוס, בשנת 2014 נכנסו ללאוס מעל 5,000 תיירים ספרדים, עלייה של 10% לעומת השנה הקודמת. נתון זה חשוב מאוד בלאוס, שכן תיירות החוץ במדינה מהווה את מקור ההכנסה השני בגודלו, לאחר כרייה.
מכיוון שהכלכלה של לאוס אינה יציבה ונמוכה, היא לא מהווה אינטרס רב לספרד, ולכן כמעט כל הקשרים בין המדינות מבוצעים בתיווך ובמסגרת האו"ם. שיתופי הפעולה מתרכזים בעיקר בפרויקטים קטנים ושום דבר בקנה מידה לאומי.
יצחק הולץ

| --- | --- |

 לידה:  13 בדצמבר 1925 כ"ו בכסלו תרפ"ו פולין
 פטירה:  21 בדצמבר 2018 (בגיל 93) י"ג בטבת תשע"ט ישראל
 לאום:  ישראלי, אמריקאי
 מקום לימודים:  ליגת הסטודנטים לאמנות של ניו יורק  בצלאל אקדמיה לאמנות ועיצוב ירושלים  האקדמיה הלאומית לעיצוב 
 תחום יצירה:  ציור
 זרם באמנות:  אימפרסיוניזם, ריאליזם
 חתימה:   
 www.itshakholtz.net
 
יצחק (ג'ק) הולץ (כ"ו בכסלו תרפ"ו, 13 בדצמבר 1925 – י"ג בטבת תשע"ט, 21 בדצמבר 2018) היה צייר יהודי אמריקאי-ישראלי, שצייר יצירות ז'אנר על חיי היהודים בישראל ובארצות הברית.
קורות חיים

יצחק הולץ נולד בפולין בעיירה סקרנביץ בשנת 1925, בשנת 1935 עלה עם משפחתו לארץ ישראל והתיישב בירושלים. בשנת 1945 החל ללמוד ב"בצלאל החדש". ב-1950 עבר להתגורר בניו יורק, ארצות הברית, שם למד ציור בארט סטודנטס ליג אצל רוברט ברקמן ובאקדמיה הלאומית לעיצוב תחת רוברט פיליפ.
בשנת 1960 החל לשהות בקביעות בישראל. יצירתו של הולץ מתארת לרוב את חיי היום יום היהודיים בארץ ישראל וארצות הברית בסגנון ריאליסטי.
הערות שוליים

1 2  Dovid Margolin, "Gazing Toward Yerushalayim: The life and art of Itshak Holtz," Inyan, August 22, 2011, pp. 30-35.
| --- | --- |
בקרת זהויות :  GND: 135990831  VIAF: 80411766   WorldCat (עם VIAF): 80411766 
ערך זה הוא קצרמרבנושא אישים ובנושא אמנות. אתם מוזמנים לתרום לוויקיפדיה ו.
יצחק דרוקר

יצחק (איצ'ה) דרוקר (נולד ב-3 ביוני 1947) הוא כדורגלן עבר ישראלי ששיחק בעמדת הבלם.
קריירה

דרוקר נולד בגרמניה בשנת 1947 ועלה לישראל עם הוריו בזמן הכרזת העצמאות של מדינת ישראל.
הוא החל לשחק בקבוצת הילדים של הפועל פתח תקווה כבר בגיל שמונה, וערך את הופעת הבכורה שלו בקבוצה הבוגרת בשנת 1964, כשהיה בן 17, במחזור הסיום של העונה מול בני יהודה (2:6). בשנת 1966 הוזמן לנבחרת הנוער של ישראל והיה ממצטייני הנבחרת שזכתה בשני גביעים באליפות אסיה שהתקיימה בתאילנד ובפיליפינים, כשלצידו שיחקו יצחק ויסוקר, דוד פרימו, גיורא שפיגל, מרדכי שפיגלר, יצחק אנגלנדר, משה רומנו ושמואל רוזנטל, באימונם של עמנואל שפר ומילובן צ'יריץ'.
הצטיינותו בנבחרת הנוער הביאה להחלטת מאמן הנבחרת היוגוסלבי צ'יריץ לצרף אותו לסגל הנבחרת הבוגרת של ישראל. לשיאו הגיע באולימפיאדת מקסיקו. החל משנת 1966 ערך 18 הופעות במדי נבחרת ישראל. בשנת 1970 נופה מהנבחרת על ידי המאמן עמנואל שפר בגלל עבירת משמעת: הוא הגיע מחובק עם שתי נשים לחדר האוכל בשפיים. לאחר מכן הסתבך עם מאמן קבוצתו, הפועל פתח תקווה, היוגוסלבי מילובאן באלין, שסילק אותו ממשחק אימון נגד קבוצת הנוער בגלל משחק נוקשה.
בעקבות המקרה עזב דרוקר את קבוצת נעוריו לאחר חמש עונות בשורותיה, ועבר לקבוצת שמשון תל אביב, אותה אימן חברו נחום סטלמך. דרוקר שיחק שלוש שנים בקבוצת שמשון תל אביב, אשר סידרה לו גם מקום עבודה מסודר בעיתון "ידיעות אחרונות". בשנת 1973 החלו אוהדי הפועל פתח תקווה לאסוף כספים כדי להחזיר את דרוקר בחזרה לקבוצה, אך דירת ארבעה חדרים שקיבל ממכבי פתח תקווה ופציעתו במלחמת יום הכיפורים הביאו אותו להחלטה לחתום במכבי פתח תקווה, דבר אשר לא נסלח לו במשך שנים רבות על ידי אוהדי היריבה העירונית, הפועל.
לאחר חמש שנים במכבי פתח תקווה עבר דרוקר לקבוצת הפועל כפר סבא, שם שיחק תחת המאמן שלמה שרף, ולאחר מכן שיחק בהפועל חדרה ופרש ממשחק פעיל.
ב-1984 הואשם דרוקר ביחד עם אברהם המאירי, בני נבנהויז ונחום סטלמך בפרשת שוחד והטיית תוצאת משחק כדורגל, שבע שנים קודם לכן, שלושה מחזורים לסיום, בשבת 14/05/1977 בין מכבי פתח תקווה בה שיחק להפועל חיפה, שהייתה בסכנת ירידה מהליגה הלאומית. חיפה ניצחה את פ"ת בחוץ 0:4 והבטיחה את הישארותה בליגה הלאומית. דרוקר הורשע בקשירת קשר לביצוע עוון וזוכה מאשמת לקיחת שוחד. דרוקר ערער לבית המשפט המחוזי, ובדצמבר 1986 ביטל בית המשפט את ההרשעה וזיכה את דרוקר מכל אשמה.
הערות שוליים

↑  נחום סטלמך והשחקן יצחק דרוקר הורשעו בקשירת קשר לשיחוד כדורגלן, מעריב, 21 בספטמבר 1984
↑  ע"פ (ת"א) 1563/84 ניתן ב-11 בדצמבר 1986; מכתב מעו"ד ג. אדרת, זיכוי בבית המשפט המחוזי בשנת 1986, 30 בנובמבר 2011
| ‏‏נבחרת ישראל‏ - גביע אסיה בכדורגל 1968 (מקום שלישי) |
| --- | --- | --- |
|   לוין |   ויסוקר |   בלו |   דרוקר |   קרקו |   מרילי |   רוזן |   רום |   עסיס |   בורסוק |    נוריאלי |   רוזנטל |  בורבה |   רומנו |  שפיגל |  שפיגלר |  טלבי |  יאנג | מאמן: צ'יריץ'  |   לוין |   ויסוקר |   בלו |   דרוקר |   קרקו |   מרילי |   רוזן |   רום |   עסיס |   בורסוק |    נוריאלי |   רוזנטל |  בורבה |   רומנו |  שפיגל |  שפיגלר |  טלבי |  יאנג | מאמן: צ'יריץ'  | ישראל |
|  משלחת ישראל לאולימפיאדת מקסיקו סיטי (1968)  |
| --- | --- | --- |
|  אתלטיקה | שאול לדני • חנה שזיפי |  |
|  כדורגל | נבחרת ישראל בכדורגל (יצחק אנגלנדר, ג'ורג' בורבה, מנחם בלו, שרגא בר, ציון דגמי, יצחק דרוקר, רחמים טלבי, ראובן יאנג, חיים לוין, שמואל מליקה, שייע פייגנבוים, נחמן קסטרו, דוד קרקו, צבי רוזן, שמואל רוזנטל, ישעיהו שווגר, יצחק שום, גיורא שפיגל, מרדכי שפיגלר) |  |
|  קליעה | הנרי הרשקוביץ • מיכאל מרטון • נחמיה סירקיס • זליג שטרוך |  |
|  שחייה | איבונה טוביס • אברהם מלמד • שלומית ניר • יואל קנדה • אמנון קראוס • גרשון שפע |  |